Τρέισι Σπυριδάκος

Η Τρέισι Σπυριδάκος (αγγλικά:Tracy Spiridakos) είναι Καναδή ηθοποιός, ελληνικής καταγωγής.

 Πρώιμη ζωή 
Η Σπυριδάκος γεννήθηκε στο Γουίνιπεγκ της Μανιτόμπα το 1983 από Έλληνες γονείς, τους ιδιοκτήτες εστιατορίου Γιώργο και Αναστασία Σπυριδάκος.  Έχει δύο αδέλφια. Η οικογένεια μετακόμισε στην πατρίδα του πατέρα της, τη Σκάλα, νότια της Σπάρτης, λίγα χρόνια μετά τη γέννησή της και επέστρεψε στον Καναδά το 1992.  Αναγνωρίζει έντονα την ελληνική κληρονομιά της και μιλάει άπταιστα ελληνικά. Η Σπυριδάκος άρχισε να ασκεί την ηθοποιία στο γυμνάσιο και σπούδασε στο Κέντρο Εκπαίδευσης Ηθοποιών της Μανιτόμπα (Actors Training Centre of Manitoba).

 Σταδιοδρομία 
Η Σπυριδάκος μετακόμισε στο Βανκούβερ το 2007 για να κυνηγήσει την ηθοποιία και μέσα σε λίγες εβδομάδες κέρδισε τον πρώτο της τηλεοπτικό ρόλο, ένα μικρό κομμάτι στο Supernatural. Συνέχισε να εργάζεται στην τηλεόραση, με ρόλους στο Bionic Woman, The L Word, Hellcats και Psych. Εμφανίστηκε στην τηλεοπτική ταινία Goblin και στη διαδικτυακή σειρά Mortal Kombat: Legacy. Επίσης, είχε έναν επαναλαμβανόμενο ρόλο στο Being Human ως η λυκάνθρωπος Brynn McLean.

Το 2009, κέρδισε τον πρώτο της πρωταγωνιστικό ρόλο στην καναδική σειρά της Teletoon, Majority Rules!, παίζοντας τη 15χρονη Becky Richards. Έκανε το ντεμπούτο της σε κινηματογραφική ταινία το 2011, με το Ο Πλανήτης των Πιθήκων: Η Εξέγερση και κινηματογράφησε το θρίλερ χαμηλού προϋπολογισμού Kill For Me, με τους Ντόναλ Λογκ και Κέιτι Κάσιντι. Εμφανίστηκε ως Sammi στην πρωτότυπη ταινία της Nickelodeon του 2012, Rags. Έπειτα, πήρε ηγετικό ρόλο στην τηλεοπτική σειρά του NBC Revolution ως Charlotte "Charlie" Matheson, μία επιζούσα σε ένα δυστοπικό μελλοντικό πολιτισμό. Έκανε ακρόαση για το ρόλο ενώ έδινε το παρόν στo πρώτο της πιλοτικό επεισόδιο στο Λος Άντζελες. Η Σπυριδάκος γύρισε το πιλοτικό επεισόδιο στην Ατλάντα και κινηματογράφησε την πρώτη σεζόν στο Ουίλμινγκτον της Βόρειας Καρολίνας. Ήταν υποψήφια για το Βραβείο Saturn για την Kαλύτερη Hθοποιό στην Tηλεόραση για την εμφάνισή της στην πρώτη σεζόν, χάνοντας από την Άννα Τορβ του Fringe. Η παραγωγή μεταφέρθηκε στο Ώστιν του Τέξας για τη δεύτερη σεζόν της σειράς.

Η Σπυριδάκος έκανε έκτακτη εμφάνιση στην τρίτη σεζόν της σειράς της Showtime, Episodes, ως Dawn, κόρη του χαρακτήρα Morning Randolph (Μίρκα Μονρό). Τον Αύγουστο του 2014, βοήθησε στην ευαισθητοποίηση για την ασθένεια ALS, συμμετέχοντας στο Ice Bucket Challenge. Το 2015, ξεκίνησε έναν επαναλαμβανόμενο ρόλο στο τηλεοπτικό δράμα του A & E, Bates Motel, παίζοντας την Annika Johnson, μία πόρνη που φτάνει στο ξενοδοχείο στην αρχή της τρίτης σεζόν. Επίσης, συμπρωταγωνίστησε με τον Τζόναθαν Ρις Μέγιερς στη ρομαντική κωμωδία Byrd & the Bees, σε σκηνοθεσία της Φινόλα Χιούζ. Γύρισε ένα πιλοτικό επεισόδιο, χωρίς τίτλο, για το CBS το 2015, σε σκηνοθεσία της Πάμελα Φράιμαν. Πρωταγωνίστησε ως Holly μαζί με τον Άνταμ Μπρόντι, παίζοντας παιδικούς φίλους που επανασυνδέθηκαν αργότερα στη ζωή.

Το 2017, εμφανίστηκε στα τρία τελευταία επεισόδια της τέταρτης σεζόν της αστυνομικής σειράς του NBC, Chicago P.D., προτού προωθηθεί σε μόνιμη συμμετοχή για την πέμπτη σεζόν της σειράς.

 Φιλμογραφία 

 Ταινίες 
 Έτος  Τίτλος  Ρόλος  Σημειώσεις  2011  Ο Πλανήτης των Πιθήκων: Η Εξέγερση  Party Girl # 2  2013 Kill for Me Hayley Jones  2015  The Byrd and the Bees  Rebecca Byrd 

 Τηλεόραση 
 Έτος  Τίτλος  Ρόλος  Σημειώσεις  2007  Supernatural  Νοσηλεύτρια  Επεισόδιο: «Bedtime Stories»  2007  Bionic Woman Annie Επεισόδιο: «Η λίστα»  2007 Aliens in America Liz  Επεισόδιο: «Εκκλησία»  2008 Every Second Counts Κορίτσι # 1  Τηλεοπτική ταινία  2008   Meredith Τηλεοπτική ταινία  2009 The L Word Όμορφη νεαρή γυναίκα  Επεισόδιο: «"LMFAO»  2009 Web of Desire Megan  Τηλεοπτική ταινία  2009-2010 Majority Rules!Becky Richards Ηγετικός ρόλος, 26 επεισόδια  2010 Psych Saralyn  Επεισόδιο: «Viagra Falls»  2010  Hellcats Ella Επεισόδιο: «Beale St. After Dark»  2010 Tower PrepPenny Stosic Επεισόδιο: «Έκθεση βιβλίου»  2010    Cami Winters  Τηλεοπτική ταινία  2010 GoblinNikki Perkins Τηλεοπτική ταινία  2011 Soldiers of the ApocalypseFortyΑπώλητο πιλοτικό επεισόδιο 2012 Being Human Brynn McLean  4 επεισόδια  2012 RagsSammi Τηλεοπτική ταινία  2012-2014 RevolutionCharlotte "Charlie" Matheson Ηγετικός ρόλος, 42 επεισόδια Υποψήφια για το Βραβείο Saturn, Καλύτερη Ηθοποιός στην Τηλεόραση  2014 Episodes Dawn Randolph  2 επεισόδια  2015  Bates Motel  Annika Johnson  3 επεισόδια  2015  Untitled O'Shannon / Warren Project HollyΑπώλητο πιλοτικό επεισόδιο 2016  Recon  Alexa Απώλητο πιλοτικό επεισόδιο 2016  MacGyver Nikki Carpenter Επεισόδια: «The Rising», «Corkscrew», «Screwdriver»  2017-παρόν  Chicago PD  Ντετέκτιβ Hailey Upton  Επαναλαμβανόμενη (σεζόν 4). Βασικός ρόλος (σεζόν 5-παρόν) 2018  Chicago Med  Ντετέκτιβ Hailey Upton  Ένα επεισόδιο  2018-παρόν  Chicago Fire  Ντετέκτιβ Hailey Upton  Επαναλαμβανόμενος ρόλος 

 Διαδίκτυο 
 Έτος  Τίτλος  Ρόλος  Σημειώσεις  2011  Mortal Kombat: Legacy Blue Επεισόδιο: «Raiden» 

 Σημειώσεις 

 Παραπομπές 

 Εξωτερικοί σύνδεσμοι 



Κατηγορία:Καναδοί ελληνικής καταγωγής
Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί τηλεόρασης